b'\n_START_ARTICLE_\nPasi ja Pekka\n_START_PARAGRAPH_\nPasi ja Pekka, oik. Pasi Saarnikko (1948 \xe2\x80\x93 16. hein\xc3\xa4kuuta 1991) ja Pekka Saarnikko (s. 1950), oli suomalainen lauluduo, joka lauloi samaan aikaan, kun Jouko ja Kosti olivat suosiossa. He osallistuivat T\xc3\xa4htijahti-kisaan, jossa he voittivat loppukilpailun._NEWLINE_Vuonna 1976 he toimivat Rauli Somerjoen s\xc3\xa4est\xc3\xa4jin\xc3\xa4._NEWLINE_Pasi ja Pekka levyttiv\xc3\xa4t urallaan vajaa parikymment\xc3\xa4 kappaletta. Kaksitoista niist\xc3\xa4 julkaistiin vuonna 1974 kokoelma-lp:n\xc3\xa4 Pasi ja Pekka. Rocket Records julkaisi 28. maaliskuuta 2014 duon kaikki levytykset sis\xc3\xa4lt\xc3\xa4v\xc3\xa4n cd-julkaisun.'